**Tare aș vrea să te iubesc**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tare aș vrea să te iubesc

Să nu-ți suprimi voit dorința,

Când ți-e iubirea-n rezonanță,

Ș-atunci când îți poftește ființa

Să-ți chemi voința din vacanță.

Des te port în gânduri și tresar,

Când observ un chip, profilul tău,

Nu pot să uit și apoi presar

Săruturi dorite, ca flăcău.

Nu uit privirea ta, trufașă,

Cu-n zâmbet larg ce te răsfață,

Și când poftirea mi-e părtașă

Nu mai accept nicio povață.

Am strans în brațe multe fete,

Le-am și iubit, le-am și uitat,

Gândind la tine tot mi-e sete

De-o îmbrățișare ș-un păcat.

Acesta-i oful meu de-o viață,

Să resimt o teamă, când doresc,

Dar am să-ți spun direct, în față,

Că tare aș vrea să te iubesc!

Autor: Gabriel Stănciulescu